ජගත් ටෙනිස් ශ්‍රේණිගත කිරීම්වල තුන්වැනි ස්ථානයේ පසුවන නොවැක් ඩ්ජොකෝවික් සහ 30 වැනි ස්ථානයේ පසුවන වික්ටර් ට්‍රොයිකිගේ සුපිරි දස්කම් හේතුවෙන් නව වතාවකදීම ඩේවිස් කුසලාන සූරයන් වූ ප්‍රංශය 3 – 2 න් ලෙස පරදවා ඓතිහාසික ප්‍රථම ඩේවිස් කුසලානය හිමිකර ගැනීමට සර්බියාව සමත් විය.ප්‍රංශයේ ගයිල් මොන්ෆයිල්ස් ලකුණු 6 – 2 ක්, 6 – 2 ක් සහ 6 – 4 ක් ලෙස පරාජය කරමින් ලකුණු තත්ත්වය සම කිරීමට ඩ්ජොකෝවික් සමත්වීමෙන් අනතුරුව ට්‍රොයික් ලකුණු 6 – 2 ක්, 6 – 2 ක් සහ 6 – 3 ක් ලෙස මයිකල් ෆියෝඩ්‍රා පරාජයට පත් කරමින් අමෙරිකානු ඩොලර් මිලියන 20 ක ඩේවිස් කුසලාන ජය මල්ල සිය රටට අත් කර දුන්නේය.“රටක් හැටියට, කණ්ඩායමක් හැටියට හා ක්‍රීඩකයන් හැටියට මේ ජයග්‍රහණය අප ලැබූ විශාලතම ජයග්‍රහණය” සතුටින් උද්දාමයට පත් 23 හැවිරිදි ඩ්පෝකෝවික් පැවැසීය.ප්‍රථම වරට ඩේවිස් කුසලානය හිමිකර ගැන්මේ ප්‍රීතිය සමරමින් සර්බියානුවන්ගෙන් ඇතැමකු හිස බූ ගාමින් සතුට ප්‍රකාශ කළහ.මේ අතර පරාජයට පත්වූ ප්‍රංශ පිලේ නායක ගයි ෆොගේට් සිය කඳුළු සඟව ගැන්මට වෑයම් නොකළ අතර හැඬු කඳුලින්ම මාධ්‍ය හමුවේ පෙනී සිටියේය..